Kate Middleton en ander bekendes toets nuwe produk | SARIE
'n Stralende Kate na die geboorte van prins George. FOTO: Gallo Images / Getty Images
Kate Middleton laat die koppe draai – al weer!
7 Augustusus 2013
Kate Middleton en ander bekendes toets nuwe produk
Die skoonheidshuis Lancôme se Franse wetenskaplikes werk al byna sewe jaar aan 'n nuwe skoonheidsproduk wat die vel van nuwe ma's herstel. Nou is Catherine, die hertogin van Cambridge, een van die eerste vroue in die wêreld wat dié serum toets!
Die skeppers van die serum, Lancôme Dreamtone, sê dis een van die eerste rome wat swangerskap-miasma, donker sproete wat op nuwe ma's se vel uitslaan, behandel, skryf die Britse koerant Daily Star. Dis perfek vir Kate, aangesien die nuwe mamma lankal dol is op dié skoonheidshuis. Sy het selfs op haar troudag Lancôme-grimering gedra!
Kate is een van 'n handjie vol bekendes wat gevra is om solank dié serum te toets. Sarah Jessica Parker, van Sex and the City-faam, en die supermodel Naomi Campbell toets ook Dreamtone voordat dit die winkelrakke tref.
Kyk net wat sê prins William oor die klein prinsie!
Die produk, wat van seewier en sampioene gemaak is, is vanaf 14 Oktober in Suid-Afrika beskikbaar. Hou SARIE dop vir meer!